作者:張元幹
標題:賀新郎
內容:曳杖危樓去。鬥垂天、滄波萬頃，月流煙渚。掃盡浮雲風不定，未放扁舟夜渡。宿燕落、寒蘆深處。悵望關河空弔影，正人間、鼻息鳴鼉鼓。誰伴我，醉中舞。十年一夢揚州路。倚高寒、愁生故國，氣吞驕虜。要斬樓蘭三尺劍，遺恨琵琶舊語。謾暗澀、銅華塵土。喚取謫仙平章看，過苕溪、尚許垂綸否。風浩蕩，欲飛舉。